Serranê peyênan de talankerdişê xozaya Kurdîstanî xeylêk zêdîyaye. Koyê Cûdî yê Şirnexî de 2 serrî yo birnayîşê daran bêmabên dewam keno.
Birnayîşê daran pê awankerdişê qereqol û kalekolan dest pêkerd. Tewr peyên warê Têkeva yê dewa Gundilê Remoyî de darê vam û kîzwanî birîyaye ke na dewe 1992 de pê zorê dewlete amebî vengkerdene.
Dewijanê ke semedê asayîşî nêwaşt nameyê xo bidê pare kerd ke hewteyêkî verî darê se serrî hetê qoricîyanê Sêgirkê yê Qilebanî ameyî birnayene. Dewijan waşt ke birnayîşê daran wa bêro vindarnayene.
Verî zî Besta û Koyê Nimêjî de darî birîyabîy.
